Mursia

Mursia l'è'l nòmm de'n editor fondaa a Milan in del 10 de febbrar del 1955 del scior Ugo Mursia (Carini, 1916 - Milan, 1982), grazie a l'aquisizion de l'Alberto Corticelli e l'A.P.E.

L'attività in princippi la s'è concentrada sù la pubblicazion de classich per bagaj e de test per la scoeula (soratùcc i elementar e i medi), settor de poeu venduu a la Mondadori in del 1998.

Incoeu la Mursia la gh'ha 'na gròssa specializzazion sù la Segonda Guerra Mondial, ma la gh'ha anca di alter collann: saggistica e memorialistica stòrica, filosofìa, manualìstica, gioeugh, scàcch, bridge, golf, narrativa italiana e forestèra, bibliotècca del mar, letteratura per bagaj, e liber per forestèr.

In del 1990 l'editor l'è diventaa "Gruppo Ugo Mursia Editore", e con la Fiorenza Mursia (la fioeùla de l'Ugo) amministrator delegaa, la s'è dervida a l'editoria multimedial.

El catalogh de l'editor el gh'ha a l'ann 2006 pussee de 5000 titol, dividuu in 80 collan. Per numer de titol in del catalogh la Mursia l'è'l terz editor italian.

 Autor 
 Ewn Garabandal

 Collegament de Foeura 
 Ugo Mursia Editor
 Foto de la libreria central de Milan 

Categoria:Editor
Categoria:Nassiment minga cognossud
Categoria:Mort minga cognossuda